”Tule leikkimään Dead Risingia!”
Brittiläinen yritys tarjoaa kolmituntisen taistelun zombeja vastaan ostoskeskuksessa.
Elämyksen aikana osanottajat pääsevät ammuskelemaan eläviä kuolleita videopelimäisissä tehtävissä, jotka järjestetään purkutuomion alla olevassa Reading-kaupungissa sijaitsevassa kauppakeskuksessa.
Selviytymiskamppailuun lisätään karmivuuskerrointa, sijoittamalla osa taistelusta hylätylle lasten leikkialueelle.
Zombiostarielämys maksaa sellaiset 119 puntaa eli 142 euroa per henkilö. Tämä oikeuttaa kolmen tunnin zombitäytteiseen ostoskeskusreissuun, jota ennen osanottajat suorittavat poliisin aseryhmän valvonnassa intensiivisen harjoitusosion.
Tällainen eläviä kuolleita sisältävä kokemus ei ole ensimmäinen Briteissä, koska zombiostarin järjestänyt taho on aikaisemmin pitänyt myös Boot Campin tapaisen zombielämyksen Droitwichissa.
Koska kauppakeskus puretaan lähitulevaisuudessa, kaikkien zombifanaatikkojen kannattaa varata oma toimintapäivänsä vielä kun kerkiää.
Dead Risingia ja Left 4 Deadia yhdistelevä kokemuksen takana on erikoisia elämyksiä tarjoava Wish.co.uk-yritys. Yrityksen kanssaperustaja, Richard Kershaw, toteaa hankkeesta: ”Meidän Zombi Boot Camp myytiin loppuun päivissä. Odotamme zombiostarin olevan vielä suositumpi, varsinkin kun ostoskeskus tullaan purkamaan aikanaan.”
Lähde: Orange ja Findance
Soul Reaver saanee rebootin
VG247-videopeliblogin mukaan vanha tasohyppelysankari olisi saamassa kokonaan uuden alun Crystal Dynamics -pelistudion käsissä.
PC:n ja PS1:en yhteisellä kulta-ajalla olivat sellaiset hämäräperäiset hahmot suosittuja kuin Raziel ja Kain, joiden suosittuun Legacy of Kain -pelisarjan seikkailuihin kuului tasohyppelyä ja gorepitoista toimintaa. Tämän pelimaailman hahmot kuitenkin hitaasti jäivät unholaan PS2- ja Xbox-aikakaudella, jolloin kummastakin raatelijasta on enää muisto vain 1990-luvun pelaajien mielissä.
Nyt kuitenkin Crystal Dynamics -pelitalo on VG247-peliblogin mukaan työskentelemässä kokonaan uuden peliosan parissa, joka perustuu Crystal Dynamicsin omaan yölliseen omaisuuteen. Ei ole vielä selvää onko reboot samantapainen uusi aloitus kuin Tomb Raiderille. Projektista on vielä hyvin vähän tietoa saatavilla, mutta siitä huolimatta uskotaan uuden Soul Reaver -pelin virallisen julkistuksen tapahtuvan vielä tänä vuonna.
Lisää BioShock Infiniten pahiksia
Tällä kertaa Irrational Games esittelee karmivan oloisen ja -näköisen Boys of Silence -hahmon.
Nämä suuren metallinaamion taakse piiloutuneet otukset tulevat varmasti herättämään inhoa ja vihaa, varsinkin sellaisten pelaajien kohdalla, jotka vihaavat kovaäänisiä vihollisia tai muuten vain saavat kylmiä väreitä epäinhimillisen oloisista vastustajista.
Luova ohjaaja, Ken Levine, kuvailee Boys of Silencejen olevan vähän kuin turvakamerat ensimmäisessä BioShockissa, mutta nämä sokeat vartijat liikkuvat, etsivät tunkeilijoita ja pystyvät kuulemaan pelaajan toimet suurilla äänenvahvistajilla.
Ne ketkä uskaltavat tietää enemmän tästä oliosta, katsokaa videopätkä täältä!
TRMP:n äijät jyräävät KonsoliFINin Podcastiin
Pääjehumme Teemu ”Vimis” Viemerö ja streamausvastaava Timo ”Hasis” Hassinen pääsivät mukaan ääneen KonsoliFIN-sivuston uusimpaan podcastiin.
KonsoliFINissä on kuulemma puhuttu ainakin tältä erää tarpeeksi naikkosista, joten on aika tosimiesten astua estradille. Oman ”Äijät!”-jakson parissa TRMP-kaksikkomme lisäksi pörisevät KonsoliFINin puolelta jryi ja hänen kamunsa TUHOMURSU.
Äijinä olemisen ohella setvitään viime aikoina pelattuja pelejä kuten Wipeout 2048 sekä Alan Wake's American Nightmare ja lisäksi yleistä PC-pölinää. Uutistuokion puolella puhutaan Microsoftista, Nintendosta ja Angry Birdsista.
Melkein kolmituntisen podcastin voi kuunnella täällä!
Työpaikkailmoitukset vihjailevat seuraavan sukupolven Xboxista
Microsoft on ilmeisesti lisäämässä höyryä uuden konsolinsa kanssa, koska nettiin on tupsahtanut rypäs työpaikkailmoituksia, joissa mainitaan sanoja, kuten ”Durango” ja ”seuraavan sukupolven konsoli”.
Viime vuoden lopulla ja varsinkin alkuvuodesta seuraavan Xboxin huhumylly on päässyt vauhtiin, vaikka Microsoft on tähän mennessä vältellyt myönteleviä vastauksia Durango-koodinimellä kulkevan projektin kohdalla. Seuraavan konsolin kehitystä tukevat vahvasti tuoreet työpaikkailmoitukset, joissa halutaan osaajia seuraavan sukupolven Xboxin kehityksessä. Osa spekuloijista arvelee ensimmäisten virallisten tietojen saapuvan konsolista ensi vuonna.
Ainakin yksi ilmoituksista, myöhemmin nähtäviltä pois vedetty, haki työntekijää ISS Console Multimedia Teamiin, jonka on sanottu olevan ”vastuussa seuraavan sukupolven konsolin suunnittelusta ja tuottamisesta”.
Toisessa ilmoituksessa, jossa haetaan audiopuolen tekijää, lukee: ”Jos rakastat videopelaamista, pelien ääntä ja musiikkia, niin liity meihin kiinteänä osana tiimiä, jonka tehtävänä on mullistaa ääni seuraavan sukupolven Xboxia varten.” Ilmoituksessa mainitaan myös: ”Päävelvollisuudet sisältävät pää-äänipinon kehittämisen seuraavan sukupolven Xbox-konsolille.”
”Tämä on mahtava mahdollisuus luovalle ja innokkaalle yksilölle auttaa määrittämään uudelleen pelikonsolin audiopuolen,” päättää ilmoituksen.
Toisaalla on haussa työntekijää peliprojektiin Microsoftin piirissä, ilmoitus on joko projektin suuruuden pönkittämistä tai sitten kirjoitusvirhe, koska ilmoituksessa haetaan kehittäjiä ”AAAA” -luokan pelille. Ilmoitus tosin ei kertonut selvästi, olisiko kyseinen peli nykyiselle konsolille vai tulevalle.
Viimeisimpänä ilmoituksena, Microsoftin pelistudio Turn 10, Forza Motorsport -sarjan kehittäjä, on myös etsimässä apua tuottamaan ”poikkeuksellisen korkealaatuista sisältöä meidän Seuraavan Sukupolven peleillemme.”
Aikaisemmin Microsoft on sanonut, ettei mitään seuraavaan Xboxiin liittyvää tietoa tulla näkemään ainakaan tämän vuoden E3-tapahtumassa, mutta sen näkee sitten milloin projekti on tarpeeksi pitkällä, jotta se voitaisiin esitellä yleisölle.
Kojima: ”Teen pelejä elämäni loppuun asti”
Hideo Kojima, Metal Gear -sarjan luoja, on lupaillut tekevänsä töitä pelien parissa vaikka hengenlähtöön asti.
Eurogamer-videopelisivusto haastatteli Kojimaa Yhdysvalloissa, Smithsonian-tapahtumassa, Metal Gear -sarjan 25-vuotisen matkan kunniaksi. Sivusto kysyi, työstääkö hän mahdollisesti Metal Gear -pelejä seuraavienkin 25 vuoden aikana, johon Kojima vastasi, ettei hänellä ole ainakaan suunnitelmia jäädä eläkkeelle pelialalta.
”Rehellisesti sanottuna, en tiedä teenkö vielä 25 vuoden päästä MG-pelejä, tai onko Konamia edes silloin enää kuvioissa - en oikeasti osaa sanoa,” hän selitti.
”Mutta voin sanoa sen, jos en ole kuollut vielä siinä vaiheessa, teen pelejä siltikin jossain muodossa. Minulla ei ole mitään aikomuksia vetäytyä eläkkeelle - teen pelejä siihen päivään asti, jona kuolen.”
”Ehkä siinä vaiheessa teknologia on niin edistyksellistä, että voin tehdä pelin itsekseni, käyttäen joukkoa robotteja,” hän pohti. ”Ken tietää?”
Hideo Kojima, joka lähentelee viittäkymppiä, työskentelee parhaillaan mystisen projektin parissa, mikä käyttää Kojima Productionsin edistyksellistä Fox Engine -tekniikkaa.
Resident Evil: Operation Raccoon City saa ilmaisen DLC:n
Capcom on ilmoittanut Jill Valentine -hahmoon keskittyvän lisätehtävän ilmestyvän pian julkaistavalle Resident Evil: Operation Raccoon Citylle huhtikuun aikana.
Eli DLC-tehtävä sijoittuu Resident Evil 2:n ja Resident Evil 3:n väliin. RE-sarjan fanit varmasti ovat mielissään kun pääsevät uudelleen fiilistelemään Nemesiksen ja Jillin kohtaamista.
Ilmainen lisätehtävä saapuu ladattavaksi Yhdysvalloissa 10. huhtikuuta PlayStation 3:lle ja päivää myöhemmin Xbox 360:lle. Eurooppalaiset pääsevät lisäsisältöön käsiksi luultavasti parin päivän päästä Amerikan julkaisusta.
Itse Resident Evil: Operation Raccoon City ilmestyy Xbox 360:lle ja PS3:lle ensi viikon perjantaina eli 23. päivä. Tietokonepelaajat joutuvat odottamaan käännöstä vähän pidempään, koska PC-versio päätyy myyntiin 18.5. Tietokoneversio kuitenkin sisältänee extratehtävän levyllä, jolloin sitä ei tarvitsisi ladata erikseen.
Huhu: Elder Scrolls MMO julkistetaan ehkä toukokuussa
Tom’s Guide -tietotekniikkasivusto väittää saaneensa käsiin tietoa, jonka perusteella Zenimax Online Studios ja Bethesda valmistelevat Elder Scrolls Onlinen virallistamista, joka tapahtuisi tämän vuoden toukokuussa.
Aina silloin tällöin pelaajien keskuudessa on heitelty toiveita Elder Scrolls -sarjan nettimoninpeliversiosta sekä Half-Life 3:nnen olemassaolosta. Nyt ainakin toinen edellä mainituista saanee virallisen elonmerkin, koska Tom’s Hardware -sivuston Tom’s Guide -osio väittää saaneensa käsiinsä tietoa Elder Scrolls MMO:sta nimettömältä teollisuudenalan lähteeltä.
Jos on lähdettä uskominen, massiivinen nettimoninpeli sijoittuu 1000 vuotta ennen Skyrimin tapahtumia. Peli sisältäisi kolme pelattavaa ryhmittymää, näiden joukkojen rotuja tai muita ominaisuuksia ei sen tarkemmin kerrottu, paitsi ryhmien tunnukset ovat leijona, lohikäärme ja lintu.
Huhua tukee osittain se, että Zenimax on etsiskellyt taideosastolle tuottajaa ja konseptitaiteilijoita sekä muita kykyjä, joilla on aikaisempaa kokemusta MMO-peleistä. Tom’s Guide mainitsee myös, että kaksi sisäpiiriläistä tukee anonyymin lähteen raporttia, ja kumpikin, sekä Zenimax että Bethesda vastasivat sivuston vahvistuspyyntöön huhuista: ”emme kommentoi.”
Elder Scrolls mörppiä on pyöritelty myllyssä jo jonkin aikaa, ja nyt kun Bethesda on päässyt eroon Skyrim-projektista voimme vain odotella toukokuun mahdollisia tiedotuksia.
House of the Dead 4 saapuu PSN:iin
Segan zombiaiheisen valopistooliräiskinnän neljäs osa saapuu ladattavaksi PlayStation Networkiin 18. huhtikuuta.
Monille suomalaisille valopyssypelejä harrastaneille ainakin kaksi ensimmäistä House of the Dead -peliä ovat tuttuja, mutta kotikonsolien yleistyessä harvempi lienee nähnyt tai edes pelannut pelihallikoneella Suomen kamaralla HotD 3:tta saati 4:ttä osaa. Mutta nyt Japanissa vuonna 2005 arcade-halleihin ilmestynyt House of the Dead 4 saapuu ensimmäistä kertaa konsolille. Hintaa ladattavalle versiolle tulee euroissa 7.99.
Zombiräiskinnän kotiversio on varustettu PlayStation Move -tuella, nykykonsolien tason grafiikoilla ja trophy-järjestelmällä. PlayStation Blog ilmoittaa myös konsoliversion sisältävän kenttiä laajemmasta The House of the Dead 4 Special -versiosta, erikseen avattavan PlayStation Home -tarvikkeen ja pelin luojan haastattelun.
PlayStation Plus -ominaisuuden tilaajat saavat pelistä 30 prosentin alennuksen jos ostaa tuotteen ennen 3. toukokuuta. Plus-asiakkaat saavat yksinoikeudella myös neljä avatar-hahmoa sekä PlayStation 3 -teeman. PS Plus -tilaajat saavat myös maistiaisen pelistä demon muodossa 11. huhtikuuta.
BioShock Infiniten Big Daddy: Handyman
Irrational Games, BioShock Infiniten kehittäjä, on julkaissut tuotantotrailerin, jossa esitellään pikaisesti Handyman-vihollista.
Rapturen merenalaisessa kaupungissa pelaajat kohtasivat pelkoa herättäviä, massiivisiin sukelluspukuihin sonnustautuneita Big Daddy -vihollisia, samantapaisia tappokoneita on luvassa tulevassa jatko-osassakin, näitä koneen ja lihan fuusioita kutsutaan Handymaneiksi.
Videolla kehittäjätiimin päävastaavat kertovat Handymanin kehityksestä ja esittelevät itse hahmoa toiminnassa muutaman pelivideopätkän kera.
Katso uhkaava tuotantovideo täältä!